钦定古今图书集成/明伦汇编/氏族典/第564卷 > 《凌迪知万姓统谱》 > 诸葛应科
## 钦定古今图书集成/明伦汇编/氏族典/第564卷 > 《凌迪知万姓统谱》 > 诸葛应科

按《福建通志》：“应科，字弼甫，晋江人。喜读《离骚》。家贫嗜
酒，负气节。万历间，举孝廉，历湖口令，遇饥，有赈恤功。
一日，上官过，应科迎之江，风甚厉，应科笑曰：‘是岂可
以性命博官耶’？归止宿，而上官忽中夜至，提所备鱼
腊嗅之，曰：‘此鲍鱼也’。怒去。由是左迁益府审理。是时
王好文学，重应科，请为相。居无何，御史行部，应科偕”
左相谒，御史曰：“尔副相也，有其名耳。”应科曰：“王门吏
隐，礼无亢，亦无苛。”遂拂衣归。